
REFERAT
Privind participarea Consiliului Local în calitate de sustinator finanaciar al proiectului  „Antidrog Fun ”, organizat de Directia Judeteana de Tineret Timis
Directia Judeteana de Tineret Timis  a depus solicitarea nr. SC2006-  000671/ 13.01.2006 a privind susţinerea financiară a proiectului „Antidrog Fun” in perioada martie-iunie  2006.
Proiectul isi propune oferirea de alternative de petrecere a timpului liber prin activităţi de tip cultural  pentru tinerii din municipiul Timişoara, implicarea a cel putin 150 de tineri in organizarea si derularea activitatilor prevazute in proiect, informarea corecta, prin modalitati alternative, a cel putin 2000 de tineri timisoreni, cu privire la consecintele asociate consumului de droguri. Astfel in cadrul proiectului se vor organiza expoziţii de fotografie cu tematică antidrog, concursuri de caricaturi şi epigrame cu mesaj antidrog, activităţi artistice, sub genericul „Mărţisorul antidrog”, un concert cu mesaj antidrog, care să fie dedicat Zilei Mondiale de Luptă împotriva Drogurilor, sesiuni de dezbateri pe tema problematicii asociate consumului de droguri, activităţi artistice interactive, în şcolile din cartierele municipiului, prin cluburile care funcţionează în cadrul Palatului Copiilor Timişoara. Se vor realiza şi distribui de materiale informative cu tematică antidrog în cadrul acţiunilor derulate.
Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 

2.500 RON, din cap.67.02. „Cultură, recreere şi religie” (67.02.50 Altele ).

Detalii referitoare la această manifestare se află în materialul anexat.  
Proiectul are acordul Comisiei de cultură, învăţământ, turism, sport şi culte din cadrul Consiliului Local si a fost inclus în programul de proiecte finantate de la bugetul local in 2006.   

